Борис Младенов-Young
За първа пункция той бе дошел…

chitanka.info

За първа пункция[1] той бе дошел.

Подпита ме под явен смут и стрес

дали съм правил пункции до днес,

признавайки, че не е много смел.

С какъвто да си опит и талант

отвориш ли устата с чужд акцент

ще те познае всеки пациент,

че ти си по-различен — емигрант!

И губиш тутакси респект, престиж.

Отнема доста време след това,

да ги възвърнеш с думи и дела.

Преглътнах гордостта си. „Мистър, виж!

Зад всеки косъм бял във тез коси

една успешна пункция лежи!“

Сидни, Австралия — 2016 г.

[1] Костномозъчна пункция — много важна за диагнозата на кръвните заболявания. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.